open-index/open-wikipedia-markdown huggingface dataset:
John Ole Morken

**John Ole Morken** (født 25. september 1979 i Ålen) er en norsk folkemusiker (fele, hardingfele, gitar) og komponist.

## Karrieren

Han er medlem av folkemusikkgrupper som Morka, Rim, JoJo og Lajla/John Ole og har tidligere vært medlem av Sie Gubba (1995–1999). Han har ledet flere spellemannslag, blant andre Søndre Trondhjems Spellmannslag som fikk Folkelarmprisen i 2006 for albumet *Den e grei ja...*. Han har også laget flere bestillingsverk.

Januar 2008 ga han ut sitt første soloalbum *[[Slåtter fra Hessdalen, Haltdalen og Ålen]]* som består av folkemusikk fra Røros-området. Albumet ble produsert av Bjørn Aksdal og gitt ut på Etnisk musikklubb. For albumet ble han nominert til Spellemannprisen 2008 i klassen folkemusikk/gammaldans. Sammen med Olav Luksengård Mjelva ble han nominert til Folkelarmprisen 2016 i åpen klasse for albumet *Musicus - Folkbarokk fra Rørosområdet*. Under Musikkforleggerprisen 2022 ble han tildelt årets stipend på  kroner av , vinneren av æresprisen.

## Diskografi
* *[[Slåtter fra Hessdalen, Haltdalen og Ålen]]* (2008)
;Singler
* *Det hev ei rose sprunge* (2014), med Lajla Renate Buer Storli
### Sie Gubba
* *[[Jakta ti alle fjell]]* (1998) 
### [[Musicus]]
* *[[Musicus &ndash; Folkbarokk fra Rørosområdet]]* (2016)

### Andre deltagelser
* Jan Borseths: *[[I godt lag]]* (2001)
* Søndre Trondhjems Spellmannslag: *[[Den er grei ja]]* (2006)
* Folkelarm/Etnisk musikklubb: *[[FolkeLarm Oslo2008]]* (2008)
* Højbystævnet: *[[Højbystævnet 2009]]* (2009)
* Folkelarm/NorCD: *[[FolkeLarm Oslo2009]]* (2009)
* Major Parkinson: *[[Songs from a Solitary Home]]* (2010)
* The Nordic Fiddlers Bloc: *[[The Nordic Fiddlers Bloc (album)|The Nordic Fiddlers Bloc]]* (2011)
* Jørgen Nyrønning: *[[Jørgen Nyrønning (album)|Jørgen Nyrønning]]* (2013)
* Lajla Renate Buer Storli: *[[Møya som drøymde]]* (2013)
* Lothepus: *[[Sallaren (album)|Sallaren]]* (2014)
* Jack Stillwater: *[[The Farmer Trilogy Part One: The Farmer]]* (2015)

## Priser og utmerkelser
* Sør-Trøndelag fylkeskommunes kulturstipend i 1999
* Midtre Gauldal kommunes kulturstipend i 2000
* Adresseavisens kulturstipend for unge og lovende talenter i 2000
* Holtålen kommunes kulturpris i 2002
* Bergstadstipendet fra Røros kommune sammen med Olav Luksengård Mjelva i 2006
* Nominert til Spellemannprisen 2008 i klassen folkemusikk/gammaldans for Slåtter fra Hessdalen, Haltdalen og Ålen
* Nominert til Folkelarmprisen 2016 i åpen klasse for *Musicus - Folkbarokk fra Rørosområdet* sammen med Olav Luksengård Mjelva
* Årets stipendmottaker under Musikkforleggerprisen 2022

## Referanser


## Eksterne lenker
* Hjemmeside
Jasmin Wagner

**Jasmin Wagner** (født 20. april 1980 i Hamburg) er en tysk sangerinne, skuespillerinne og programleder. Hun er ofte kjent under kunstnernavnet **Blümchen**, og dessuten som **Blossom** i engelskspråklige land og i Asia.

Wagner er halvt tysk og halvt kroatisk. Hun begynte karrieren allerede som barn, da som fotomodell i kataloger. Musikkarrièren begynte på midten av nittitallet, da hun som femtenåring gav ut singelen «Herz an Herz». Denne sangen nådde fjerdeplass på de tyske hitlistene. Debutalbumet *Herzfrequenz* (1996) holdt seg på de tyske listene i over ett år.

I 1996 ble Wagner lansert utenfor Tysklands grenser, og ble blant annet populær i Japan. I 1997 kom albumet *Verliebt…*. Denne platen inneholdt blant annet Nena-coverlåten «Nur geträumt». Wagners tredje studioalbum var *Jasmin* (1998). I 1999 søkte hun nye markeder, og slapp blant annet sangen «Tu es mon île» i Frankrike (i duett med Yta Farrow). Sangen «Heut' ist mein Tag» ble sluppet som singel i Skandinavia, og nådde førsteplassen på den norske Topp 20-listen. I 2000 kom Wagners fjerde studiealbum, *Die Welt gehört dir*. Dette albumet markerte slutten på Wagners karriere under navnet «Blümchen».

I desember 2001 kom Wagner tilbake, denne gangen under sitt eget navn, da hun utgav den kjente julesangen «Santa Claus Is Coming To Town» i techno-versjon. I 2003 kom hun med «Leb deinen Traum», i forbindelse med TV-programmet Popstars. I 2006 kom hun med albumet *Die Versuchung*, et album som brøt markant med Wagners tidligere sjangre. 

Wagner har også gjort seg bemerket som programleder på tysk fjernsyn, blant annet i programmene *Heart Attack*, *Mini Playback Show*, *Top of the Pops* og flere andre. Hun har også spilt i såpeserien *Gute Zeiten – Schlechte Zeiten*, i Hollywood-filmen *[[Driven]]* og i musikalen *Vom Geist der Weihnacht*.

## Referanser


## Eksterne lenker
* 
* 
*
Torbjørn Skårild

**Torbjørn Skårild** (født 24. juni 1964) er en norsk billedkunstner og kortfilmregissør. Han har mottatt en rekke priser for sine kortfilmer. Har foruten kortfilmer og videoarbeider også jobbet med installasjon og utsmykking. Han er idag lektor ved medier og kommunikasjon - og har i vært lærer ved HiOA tidligere.

## Utdanning
* Kunstakademiet i Trondheim
* Kunstakademie Düsseldorf

## Utstillinger i utvalg
* Høstutstillingen
* Trøndelagsutstillingen
* Trondheim Kunstmuseum
* Nordens hus, Reykjavik
* Stenersenmuseet
* Färgfabriken, Stockholm
* Rogaland Kunstsenter
* Liverpool Bienale

## Filmografi
* Alt ialt
* Alt som ingenting

## Priser
* Amandaprisen
* Gullstolen ved Den norske kortfilmfestivalen
* Terje Vigen-prisen Den norske kortfilmfestivalen
* Prix UIP
* Canal+ pris
* Nominert til European Film Award

## Utsmykkinger
* «Hvite manns magi», St. Olavs hospital
* «Halv tolv», Sverresborg ungdomsskole

## Referanser


## Eksterne lenker
*
Karl Edvard Diriks

**Karl Edvard Diriks** (født 1855 i Christiania, død 1930 i Horten) var en norsk maler. Han var sønn av generalauditør Christian Ludvig Diriks (1802–1873) og Benedicte Henriette Munch (1823–1912). Moren var en søster av Peter Andreas Munch og legen Christian Munch, far til maleren Edvard Munch. Edvard Diriks og Edvard Munch var fettere. Edvards Diriks var brorsønn av fyrdirektør Carl Frederik Diriks (1814–1895), «Fyr-Diriks», kjent for sine tegninger fra folkeliv langs kysten og fra reiselivet.

Edvard Diriks studerte til arkitekt i Karlsruhe da han høsten 1874 stiftet bekjentskap med Christian Krohg, Hans Gude og Frits Thaulow. Etter en tids vennskap leide han hybel sammen med Krohg og var dessuten omgangsvenn med Max Klinger. Dessuten bodde Edvard Diriks i lang tid i Paris (1882, 1899-21), og tilbragte der tid med Picasso og Modigliani.

1880-årene tilbragte Edvard Diriks somrene i Drøbak, og i 1892 giftet han seg med den svenskfødte kunstneren Anna Maria Diriks (f. Westerberg, 1870–1932). Deres tilholdssted sommerstid var ”Klausehytta” ovenfor Sprostranda, men i 1892-1894 var  de fastboende i Drøbak. Etter dette bodde de mange år i Paris, men de siste årene av livet tilbragte de i Drøbak. 

En av hans første verker fra Drøbak er maleriet Skrivergården i Drøbak (1880, i privat eie). Senere malte han Randersgården i Hølen (1885, eies av Det Norske Selskab) og Desemberdag ved Drøbak (1890, i Nasjonalgalleriet). Mens han bodde i Drøbak utførte han mange motiver av båtlivet. Skip på fjorden i storm eller stille vær er typiske motiver fra hans hånd. Han var en iherdig og trofast friluftsmaler. Først konsentrerte han seg om å gjengi sterkt sollys (i 1880-årene), og deretter tok han fatt på fremstillinger av regn, snestorm, vind og vinter. 

## Galleri

Fil:Karl Edvard Diriks OB.00129.jpg|Selvportrett av Karl Edvard Diriks. Tilhører Oslo Museum
Fil:Karl Edvard Diriks Fra Akershus OB.01383.jpg|«Fra Akershus», olje på lerret, 1881
Fil:Karl Edvard Diriks - Apres l'orage (1904).jpg|«Apres l'orage», 1904


## Referanser


## Eksterne lenker
* (Karl) Edvard Diriks i Akershus
* Nasjonalbiblioteket: Diriksfamiliens utklippsbøker
* Kunstneres Drøbak (bilde)
EM på skøyter

Det internasjonale skøyteforbundet (ISU) arrangerer årlige **Europamesterskap på skøyter** 

* EM på skøyter, hurtigløp (allround):
** Herrer
** Damer
* EM i kortbaneløp på skøyter
* EM i kunstløp på skøyter
Panamas kvinnelandslag i fotball

**Panamas kvinnelandslag i fotball** representerer Panama i internasjonal fotball. Panama har spilt kvinnefotball siden 2002. De debuterte i kvalifiseringen til CONCACAF-mesterskapet med en knepen andreplass i gruppespillet i El Salvador bak overlegne Costa Rica. I mesterskapet var Panama bedre enn Trinidad og Tobago, men betydelig dårligere enn Mexico og USA. Panama gikk dermed ut av mesterskapet. Neste mesterskap var i 2006, og Panama kvalifiserte seg i gruppe med Costa Rica og Guatemala. Imidlertid gikk ikke ting like bra for Costa Rica som sist, og de endte sist. Panama vant gruppen og gikk til kvartfinalen i sluttspillet. Der ventet Jamaica. Panama tapte 0- 2. I Panamas første Pan-American Games i 2007 kom laget på en 8.-plass totalt etter å ha blitt nummer fire i gruppen. Panama spilte uavgjort mot Paraguay, og tapte pent for Argentina, Mexico og USA.
## Eksterne lenker
*
AFS

**AFS** kan blant annet vise til:

* AFS Intercultural Programs
* American Field Service
* American Folklore Society
* Alternativ för Sverige
Lena M. Bakke

**Lena Margrethe Bakke** (født 24. januar 1971) er forfatter av bokserien Sverdkvinnens Ætt, en serie fra vikingtiden. Hun bor i Solør i Hedmark.

Bakke har en allsidig yrkes- og utdannelsesbakgrunn, og var i 2006/2007 student ved universitetet i Chichester i England hvor hun tok en mastergrad i Creative Writing. Det var i løpet av studietiden der at første bok i serien Sverdkvinnens Ætt ble påbegynt. 

I februar 2008 vant Bakke en romankonkurranse hos forlaget Aller med denne boken, og første bok i serien ble publisert 27. oktober 2008. 

## Sverdkvinnens Ætt
# *Sverdkvinnen* &ndash; publisert 27. oktober 2008
# *Drømmen* &ndash; publisert 24. november 2008
# *Jakten* &ndash; publisert 19. desember 2008
# *Feiden* &ndash; publisert 2. februar 2009
# *Flukten* &ndash; publisert 16. mars 2009
# *Troen* &ndash; publisert 2009
# *Reisen* &ndash; publisert 2009
# *Kampen* &ndash; publisert 2009
# *Hemmeligheten* &ndash; publisert 2009
# *Æren* &ndash; publisert 2009
# *Sviket* &ndash; publisert 2009
# *Sverdet* &ndash; publisert 2009 Siste bok i serien

## Eksterne lenker
* Aller Forlag
Jim (Huckleberry Finn)

**Jim** er en av to fiktive figurer som opptrer i romanen *[[Huckleberry Finn]]* av Mark Twain. Romanen bygger rundt Huckleberry Finns reise nedover Mississippi i tiden før den amerikanske borgerkrigen. Jim er en voksen afroamerikansk slave som har rømt fra eieren sin og forsøker å komme seg til nordstatene, hvor slaveriet er avskaffet. Huckleberry Finn er en 14 år gammel hvit gutt som etter å ha blitt kjent med Jim bestemmer seg for å hjelpe ham å rømme.

Jims språk er skrevet i hans sosiolekt, og han har vært gjenstand for en rekke akademiske studier  Jim er en enkel person som stoler på andre. Samtidig hjelper hans jordnære natur ham å velge rett flere ganger. Han skjønner at «hertugen» og «kongen» som opptrer i romanen er svindlere. Jim blir en slags farsfigur for Huckleberry, som står i kontrast til Huckleberrys voldelige og alkoholiserte far.

Selv om *Huckleberry Finn* presenterer rømte slaver på en sympatisk måte og er kritisk til slaveriet, har romanen fra det 20. århundre blitt kritisert for en stereotyp fremstilling av Jim

Figuren Jim kan være basert på Mark Twains butler George Griffin.

## Referanser
Haukeli (andre betydninger)

**Haukeli** kan sikte til:

*Haukeligrend, en bygd i Vinje kommune i Telemark.
*Haukelitunnelen, en tunnel på europavei 134 i Odda kommune i Hordaland.
*Haukelifjell, et fjellområde og en fjellovergang i Sør-Norge.
International University of Monaco

**The International University of Monaco** (IUM), tidligere *University of Southern Europe*, er en privat utdanningsinstitusjon i Fyrstedømmet Monaco og spesialiserer seg på utdanning innen bedriftsøkonomi og administrasjon. Universitetet ble opprettet i 1986. All undervisning foregår på engelsk. 

IUM har også avdelinger i Carimate, Italia, Shanghai, Kina og Taipei, Taiwan.

## Studier
IUM tilbyr følgende studieprogrammer:

*  MBA in Luxury Management 
*  MBA in International Management 
*  MBA in Applied Finance 
*  Executive MBA
*  Master's in Finance
*  Master of Science in Luxury Goods & Services
*  Bachelor in Business Administration 

Videre tilbyr universitetet kurs i engelsk språk og doktorgradsstudier.

### Master of Science in Luxury Goods & Services

Dette studieprogrammet har fått en del medieomtale i Norge. Programmet varer i ti måneder og gir seksti studiepoeng.

Studiet retter seg mot studenter som er yrkesaktive eller nylig ferdigutdannet og som vil ha spesifikke kunnskaper om luksusindustrien, både operasjonelt, finansielt, markedsføring, produkter samt strategi. I 2009 koster utdannelsen 14&nbsp;500 euro.

## Eksterne lenker
* 
*  Beinhardt luksusliv – Aftenposten
*  MBA de Luxe - helt i skuddet - dn.no
Jamaicas kvinnelandslag i fotball

**Jamaicas kvinnelandslag i fotball** representerer Jamaica i internasjonal fotball. 

Jamaica debuterte i 1991 i mesterskapssammenheng, da de spilte i CONCACAF-mesterskapet. Jamaica tapte to av kampene med ett mål, og den siste, mot Canada. Jamaica deltok ikke i mesterskapet i 1993, men i 1994 kom Jamaica på sisteplass, etter å ha møtt svært vanskelig motstand som USA, Canada og Mexico. Et ettmålstap mot Trinidad og Tobago beseglet sisteplassen.

Jamaica var ikke med på de neste to mesterskapene, men i 2002 kvalifiserte Jamaica seg igjen ve å lå ut Haiti. Imidlertid ok Haiti igjen i gruppespilet og slo Jamaica, som også tapte for de to andre lagene, Costa Rica og Canada. I neste mesterskap i 2006, kom Jamaica seg til semifinalen, blant annet ved å slå ut Panama og Haiti. Jamaica tapte imidlertid semifinalen, om enn med «bare» 0-4, og senere bronsefinalen mot Mexico med 0-3. I sitt første Pan-amerikanske sluttspill kom Jamaica på tredjeplass i sin gruppe, etter et OK tap mot Brasil og et svært stygt 1-11 tap mot Canada.

Jamaica er ikke blant de aller beste lagene i CONCACAF, men de tilhører toppen, sammen med Haiti og Trinidad og Tobago, av De karibiske øyer. Jamaica har konsekvent holdt seg på 8.-plassen på FIFAs rangering for CONCACAF i samtlige utgaver av rangeringen så nær som ett (per desember 2008). 

Kvinnelandslaget ble midlertidig nedlagt i 2010 grunnet dårlig økonomi i det jamaikanske forbundet, og laget deltok dermed ikke i kvalifiseringen til VM 2011. Trolig vil laget heller ikke stille opp i kvalifiseringen til OL 2012.

## Referanser
Anita Håkenstad Evertsen

**Anita Håkenstad Evertsen** (født 19. februar 1968 i Oslo) er en norsk maratonløper og terrengløper.

Anita vant Stockholm Marathon i 1997 på tiden 2.33,26.

Hun ble verdensmester i langdistansefjelløp i *Jungfrau Marathon* i Sveits 8. september 2007.

Evertsen hadde løyperekorden i motbakkeløpet *[[Stoltzekleiven opp]]* mellom 2006 og 2009, med tiden 09:56 satt i 2006, samt i *[[Skåla Opp]]* med tiden 1:20:06 satt i 2008.

## Medaljer i norske mesterskap

## Referanser




## Eksterne lenker
* 
* ''Til topps for Håkenstad'', Avisa Valdres
Mabel Taylor

**Mabel Taylor** var en amerikansk kvinnelig bueskytter som deltok i de olympiske leker 1904 i St. Louis i Missouri i USA.

Taylor vant en olympisk sølvmedaljer i bueskyting under OL 1904 i St. Louis. Hun var med på det amerikanske laget *Potomac Archers, Washington D. C.* som kom på andreplass i lagkonkurransen for kvinner. Det var kun to lag som deltok, begge fra USA 

## OL-medaljer
* 1904  St. Louis -  Sølv i bueskyting, lagkonkurranse kvinner  USA

## Referanser


## Eksterne lenker
*
Werner Schäfer

**Werner Schäfer** (født 18. april 1904 i Straßburg, død 7. november 1973 i Lindenberg am Allgäu) var en tysk nazist og leder for konsentrasjonsleirene i Oranienburg og Börgermoor.

Werner Schäfer var født i Strasbourg og flyttet til Berlin i 1919.  I 1926 ble han sivil tjenestemann i det lokale politiet i Berlin.  Senere gikk han på politiskolen i Berlin-Brandenburg og ble politikonstabel i Berlin sentrum (Berlin-Mitte). 1. september 1928 sluttet han i Politiet på grunn av sin personlige overbevisning og begynte å arbeide i bank. Et par måneder senere ble han medlem av NSDAP. Fra oktober 1932 til mars 1933 var han arbeidsledig bortsett fra en jobb som avisbud for naziavisen ”der Angriff”. I januar 1932 ble han medlem av SA hvor han omsider nådde graden Oberführer (tilsvarer Oberst i Wehrmacht). I 1933 ble han leder for konsentrasjonsleiren Oranienburg. Denne ledet han frem til leiren ble lagt ned i mars 1934.  Senere i 1934 tok han over ledelsen for konsentrasjonsleiren Börgermoor i Emsland, hvor han ble til mai 1942 hvor han deltok i krigstjeneste. Han fikk graden Oberführer

Schäfer ble etter krigen internert i Neuengamme. Han ble i 1951 dømt til fire års fengsel for mishandling av fanger. Denne dommen ble anket og i 1953 redusert til to og et halvt års fengsel. Den lave straffen ble ansatt som en skandale.

Etter soning startet han reisebyrå i München.

## Referanser


## Litteratur
* Schäfer, Werner: *Konzentrationslager Oranienburg. Das Anti-Braunbuch über das erste deutsche Konzentrationslager.* Berlin 1934,
Fylkesvei 7360

**Fylkesvei 7360** går mellom Hestmyra og Bleikvassli Gruver i Hemnes kommune.

Frem til 2019 hadde veien betegnelsen fylkesvei 332 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Jonathan Wyatt

**Jonathan Craig Wyatt** (født 20. desember 1972 i Lower Hutt) er en friidrettsutøver og motbakkeløper fra New Zealand, som er seks ganger verdensmester i motbakkeløp.

Under Sommer-OL 1996 i Atlanta konkurrerte han på 5000&nbsp;m. Hans bestenotering på halvmaraton pålydende 01.02.37 fra 2. juni 2002 i Christchurch, er også newzealandsk rekord.

I 2008 vant Wyatt det norske motbakkeløpet *[[Skåla Opp]]* foran avdøde Jon Tvedt.

Wyatt er gift med den italienske langrennsløperen Antonella Confortola.

## Referanser


## Eksterne lenker
*
Edwin Katzenellenbogen

**Edwin Maria Katzenellenbogen** (født 22. mai 1882 i Stanislau i Ukraina, død 1955) var en tysk-ukrainsk-amerikansk psykiater og fangelege i konsentrasjonsleiren Buchenwald under den annen verdenskrig. Han studerte i USA og flyttet til Tyskland i 1930.

Han hadde jødisk bakgrunn.

## Referanser
Cyber Sunday

**Cyber Sunday** er et årlig wrestling pay-per-view i WWE. I 2004 og 2005 var **Cyber Sunday** kjent som **Taboo Tuesday**, og var eksklusivt hos RAW.

**Taboo Tuesday** var den eneste pay-per-view'en som ble holdt på en tirsdag, bortsett fra "This Tuesday In Texas" (Denne tirsdagen i Texas) i 1991.

**Cyber Sunday** gir dessuten tilskuerne muligheten for å stemme frem kamper, og dommere, samt hvem som skal bryte den dagen. Før var dette kun mulig over internett, men i 2008 åpnet de muligheten for å stemme over SMS.

## Cyber Sunday datoer og sted

## Referanser
Kitch’n

**Kitch'n** er en norsk butikkjede som driver detaljsalg av kjøkkenredskap og -utstyr, serviser, stentøy og bestikk. Kjeden har i dag 140 butikker i Norge.. Kjeden er eid av Kitch'n Norge AS som har forretningskontor på Lura i Sandnes kommune.

Hovedeier er Ewa Holding AS, hvor Wiggo Erichsen Holding AS er hovedeier. Familien Velde er deleier i Ewa Holding AS med 40 %.

Den første butikken ble etablert i 1995 på kjøpesenteret Kvadrat i Sandnes, den hadde da navnet Bjørns kjøkkendesign. Bak etableringen stod søsknene Vigdis og Bjørn Reidar Mæland. Det ble etter noen år et startet tilsvarende butikker i Haugesund og Stavanger. I 2002 endret kjeden navn til Kitch'n.

I 2017 ble Tilbords-kjeden kjøpt av eierne av Kitch'n, for så å bli slått konkurs i februar 2018. Kitch'n-eierne kjøpte deretter opp konkursboet og reorganiserte driften av kjeden gjennom å legge ned ulønnsome butikker og flytte kontorer og grossistlager.

## Referanser


## Eksterne lenker
* 
*
Yellowstone-elg

**Yellowstone-elg** (Alces americanus shirasi) er en underart av amerikansk elg som i hovedsak lever i det nordvestlige USA og Sør-Alberta i Canada. Den ble tidligere regnet som en underart av elg (*Alces alces*), men denne er nå delt i to arter.

## Eksterne lenker
*
M1 (Irland)

**M1** er en motorvei som går langs østkysten i Irland.

M1 er en del av veien mellom Dublin i Irland og Belfast i Nord-Irland. Den starter (2004) sør for ringveien M50 ved Dublin og går til Dundalk ved grensen mot Nord-Irland. Den ble bygd i seksjoner, som erstatning for N1. Den går utenom mange byer som N1 reiste gjennom. Den opprinnelige N1-ruten danner nå R132.

Sør for Drogheda er det en bomstasjon for å finansiere veien. Arbeid med å forlenge M1 fram til grensen til Nord-Irland begynte i 2004. Den skal der knyttes til A1 og så videre til den nordirske M1. Det er ikke planer om å oppgradere A1.

## Referanser


## Se også
*M1 (Nord-Irland)
*M1 (Storbritannia)
M1 (Nord-Irland)

**M1** er en motorvei som går mellom Belfast og Dungannon, forbi Lisburn, Craigavon og Portadown. Den har tilknytning til hovedveien til Dublin rett sør for Lisburn. Veien er del av  og .

Nord-Irland har et eget veinummersystem. Veien er derfor nummerert uavhengig av M1 i England og M1 i Irland.

## Se også
*M1 (Irland)
*M1 (England)
Interdikt (kristendommen)

**Interdikt** (av latin: *interdictum*, «forbud») eller **kirkeforbud** er en religiøs avstraffelse (kirkestraff) med historiske røtter innenfor den katolske kirke. Paven kan lyse interdikt over et land eller et område. Interdiktet innebærer forbud mot alle kirkelige handlinger, som gudstjenester og begravelser (med unntak for dåp samt absolusjon av og kommunion for døende). Et interdikt kan også rettes mot enkeltpersoner eller grupper fra å delta i bestemte ritualer, eller at kirkens ritualer og tjenester er utestengt fra og hadde gyldighet i visse områder for en begrenset eller lengre tid.

I middelalderen hvor kirken hadde total kontroll over folks religiøsitet, var interdiktet en forferdelig straff. I Danmark medførte kong Erik Menveds fengsling av erkebiskop Jens Grand at pave Bonifatius VIII lyste interdikt over Danmark i 1299.Alene trusselen var som regel nok til at få konger, adelige og andre makthavere til å føye seg, men virkningen foretok seg etterhånden som geistligheten i de enkelte land ble mer lojale overfor statsmakten enn overfor paven. Eksempelvis overtalte Edvard I av England pave Klemens V til å bemyndige ekskommunikasjon av Robert Bruce som hadde latt seg krone som konge i Skottland. Den skotske biskop Robert Wishart ga Bruce syndsforlatelse og deretter sverget det skotske presteskapet over hele landet om å forenes rundt Bruce som skottenes konge.

Avstraffelsen har sine røtter i ekskommunikasjon eller «bannlysning», som vi kjenner eksempler på siden 800-tallet. Ordet interdikt ble tatt i bruk av pave Innocens III, som gjorde utstrakt bruk av det. I dag benyttes formen meget restriktivt i romersk-katolske kirke og i andre kirker er interdiktet svært sjeldent eller har helt forsvunnet. Et eksempel fra moderne tid er i 1955, da hvite sognebarn nektet å la en afroamerikansk prest gå inn i et kapell som ligger omtrent 32 km fra New Orleans, satte erkebiskop Joseph Rummel kapellet under interdikt.

## Referanser


## Eksterne lenker
* «A Medieval Glossary of Terms» , *Renaissance Magazine*.
Shahid Rasool (1982)

:*Må ikke forveksles med kampsportutøveren [[Shahid Rasool]] (f. 1964)*

**Shahid Rasool** (født 1982) er omtalt som en av lederne i den kriminelle B-gjengen i Oslo.

Rasool satt varetektsfengslet i Brasil fra 2007 til 2010 etter å ha blitt tatt i å bruke en annens pass ved utreise fra flyplassen i Natal. I 2011 dømte brasilianske myndigheter ham til 13 års fengsel for hvitvasking og organisert kriminalitet i Brasil.

Rasool er dømt for å ha truet med å skyte en person i beina i forbindelse med et gjengoppgjør mellom Young Guns og B-gjengen i januar 2001. Han har også syv andre dommer.

## Referanser
N3

**N3** kan vise til

* N3 (Irland), en hovedvei i Irland.
* N3 (Sør-Afrika), en hovedvei i Sør-Afrika.
* N.3 (luftskip)
Masih ad-Dajjal

**Masih ad-Dajjal** (arabisk: المسيح الدّجّال, «den falske messias», «anti-kristus») er en ond skikkelse innenfor  islamsk teologi, som vil opptre tett på dommedag. Han vil spre død, kaos og ødeleggelse. Dajjal kan ikke komme inn i byene Medina og Mekka, fordi to engler står og sperrer inngangen.

Dajjal vil påstå at han er Gud, men det er han ikke. Han vil lokke mennesket til helvete, og det sies at han vil vise porten til hhv. Jannah (paradis), og Jahanam (helvete), men hva man velger, blir det motsatte. Allah vil gi ham evner til at gjøre overnaturlige ting for at sette menneskene på prøve. 

Ifølge Hadith kan Dajjal bare se med ett øye. Mellom øynene hans vil det stå bokstavene "Kaaf", "Fa" og "Raa" − kafir, som betyr ikke-muslim. Alle muslimer vil kunne lese ordet selv om de skulle være analfabeter.

Dajjal kan bl.a. vekke døde til live, skape gull og mat. Dette lar Allah ham gjøre, fordi det er en prøve.
Allah vil rettlede menneskene.

Innen Dommens Dag vil det komme 30 små dajjal, som alle vil påstå at de er profeter av Allah.

## Referanser
Rolf Køste

**Rolf Andreas Køste** (1929–2016) var ordfører i Røros for Arbeiderpartiet fra 1972 til 1973. Han var ansatt i Televerket i 50 år, og fra 1947 til 1966 deltok han i gjenreisningen av Finnmark. I den tiden var han også varaordfører og deretter ordfører (1962–) i Gamvik. I alt hadde han 10 perioder i ulike kommunestyrer rundt om i landet.

Etter at han hadde vært i Finnmark, arbeidet Køste med teleutbygging i Røros, deretter i Sogn og Fjordane før han kom som telesjef til Kongsvinger, hvor han bodde frem til sin død. Fra 1992 deltok han i oppbyggingen av Norsk Telemuseum. Han var æresmedlem i Det norske Arbeiderparti, han var også Paul Harris Fellow. Rolf Køste ble i 1994 tildelt Kongens fortjenstmedalje i sølv.

## Bibliografi
* *En søring nordpå* (Norsk Telemuseum) ISBN 9788291335261

## Referanser


## Kilder
* 
* Omtale i *Aftenposten* (12. januar 2009), seksjon Kultur, s. 14.
Fender (båt)

En **fender** er en luftfylt ball eller utstyr av annen form og materiale som brukes til å legge mellom sjøfartøy og brygge for å dempe virkningen av bølgeslag og annet som får fartøyet til å slå mot brygge eller kai.

Fender kan monteres fast på kaikanten – vanligvis i form av en rekke gamle traktordekk.

Der der ikke er fendere montert, må fartøyet selv plassere ut fendere. Disse er vanligvis i plast og ser ut som pølser eller runde ballonger. De fås i forskjellige størrelser avhengig av belastning og fartøystørrelse.

Fra gammelt var fenderne av grovt flettet tau (en form for makrame).

I andre sammenhenger brukes *støtpute* og *buffer* om virkemidler med tilsvarende funksjon.
Dvergspissmus

**Dvergspissmus** er en art av spissmus. Arten er som navnet antyder svært små, og har en gjennomsnittsvekt på bare 4 gram. I Norge er det bare knøttspissmus som er mindre.

Den er aktiv dag og natt. Den holder til i underskog og blant løv hvor den lever av små insekter og virvelløse dyr. Fordi den er så liten har den en svært høy forbrenning. Den må derfor ete jevnlig; ca. hver annen time.

Dvergspissmus er utbredt i Eurasia fra Irland og nordlige Portugal i vest til Jenisej og Bajkalsjøen i øst, og Middelhavet, Altaj og Tian Shan i sør. Det kan tenkes at noen av de små spissmusene som er funnet lenger sør i Himalaya og Kina, tilhører denne arten. *[[Sorex volnuchini]]* fra Kaukasus og Anatolia, og *[[Sorex gracillimus]]* fra Russlands fjerne østen, Korea, Sakhalin og Hokkaido er svært like, men skilles nå ut som egne arter på grunn av blant annet kromosomoppsettene.

## Referanser


## Eksterne lenker
*
Haitis kvinnelandslag i fotball

**Haitis kvinnelandslag i fotball** representerer Haiti i internasjonal fotball.

Haiti markerte seg allerede tidlig i kvinnefotball i CONCACAF. Ved det første mesterskapet kom Haiti på fjerdeplass etter å ha slått Costa Rica og Jamaica i gruppespillet. USA ble for sterke i semifinalen og Trinidad og Tobago i bronsefinalen, så Haiti endte på fjerdeplass. Imidlertid kom ikke Haiti til sluttspillet i Nordamerikamesterskapet igjen før i 1998, da de endte sist i sin gruppe, bak blant andre Costa Rica igjen. Haiti stilte ikke til mesterskapet i 2000, men i 2002 kom de til sluttspillet, men endte på tredjeplass, bak Costa Rica, men foran Jamaica, i gruppespillet. I 2003 fikk Haiti den umulige oppgaven å kvalifisere seg fra gruppespillet i Pan American Games sammen med Brasil og Canada. Det ble umulig, og Haiti endte sist i mesterskapet. I 2006 kom Haiti til Nordamerikamesterskapet igjen, men tapte overraskende for Jamaica, og kom ikke videre til kvartfinalen. Haiti var ikke med i Pan American Games i 2007.

Haiti, Jamaica og Trinidad og Tobago konkurrerer om å være det beste karibiske laget. For tiden har Haiti hatt en del uheldige resultater. I OL-kvalifiseringen ble det tap for overraskelseslaget Puerto Rico, som også har meldt seg på i knivingen om å være best i De karibiske øyer. Per januar 2009 er imidlertid Trinidad og Tobago det beste landet.
Fylkesvei 7404

**Fylkesvei 7404** går mellom Kobbvågen og Losvika på Rødøya i Rødøy kommune.

Frem til 2019 hadde veien betegnelsen fylkesvei 432 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Historia de omnibus Gothorum Sveonomque regibus

**Historia de omnibus Gothorum Sveonumque regibus** *([[latin]])* eller **Historia om alla göternas och svearnas konungar** *([[svensk]])*, er et historieverk av den svenske erkebiskopen og historikeren Johannes Magnus. Boken ble utgitt rett etter Johannes Magnus' død i 1554 av broren Olaus Magnus, som også skrev to kapitler.

Han baserer historien på Jordanes' *Getica* og på Saxo Grammaticus, samt sin egen inspirasjon.
Verket trekker linjer tilbake til år 88 etter syndefloden, og Noahs sønnesønn Magog omtales som Sveriges første konge. Videre omtales en rekke tidlige svenske konger som det i dag ikke regnes å være noe historisk belegg for. Verket er derfor i dag betraktet som noe fantasifullt. Til tross for at verket var kritisk til Gustav Vasa, ble det brukt for hva det var verdt av Gustavs sønner for å fremheve Sveriges ærerike historie. Da Erik XIV og Karl IX senere tok i bruk regentnummer var disse også basert på Magnus` kongeliste, og derfor høyere enn hva som betraktes som historisk trolig. Verket er også av patriotisk natur og sterkt kritisk mot dansker.

Den første svenske oversettelsen av Ericus Schroderus, ble trykt i 1620.

## Konger som nevnes i ''Historia de omnibus Gothorum Sveonumque regibus''
 

## Se også
*Liste over Sveriges monarker
Wang Junxia

**Wang Junxia** (kinesisk 王军霞, født 1973) er en kinesisk friidrettsutøver som på midten av 1990-tallet dominerte de lengste løpsdistansene.

Junxias gjennombrudd kom i Junior-VM i 1992 i Seoul, hvor hun tok gull på 10 000 meter med tiden 32.29,90 foran etiopiske Gete Wami. Samme år kom hun på andreplass etter Paula Radcliffe i Junior-VM i terrengløp.

Det var likevel 1993 som skulle bli Junxias utrolige år. Først tok hun gull i det asiatiske mesterskapet på 10 000 meter med tiden 34.19,32. Den 21. august fikk hun samme medalje på 10 000 meter i VM, da med tiden 30.49,30 som var ny mesterskapsrekord.

I det kinesiske mesterskapet samme år satte Junxia den utrolige verdensrekorden. Den 8. september vant hun 10 000 meter med tiden 29.31,78. En tid som var ubegripelige 42 sekunder raskere enn Ingrid Kristiansens daværende verdensrekord. Tre dager senere, 11. september stilte hun opp på 1500 meter og ble nr. 2 bak Yunxia Qu på tiden 3.51,92. Begge disse løp da under den daværende verdensrekorden til Tatjana Kazankina.

Dagen etter, 12. september løp Junxia 3000 meter. Verdensrekorden på denne distansen tilhørte også Tatjana Kazankina og lød på 8.22,62. I den første semifinalen løp Zhang Linli inn til ny verdensrekord på 8.22,06, men hennes rekord stod seg bare i en time til Junxia i sin semifinale løp på 8.12,19. Dagen efter i finalen senket hun den ytterligere da hun vant på tiden 8.06,11.

I 1995 valgte Junxia å bryte samarbeidet med den kontroversielle kinesiske treneren Ma Junren, hjernen bak den kinesiske langdistanse-revolusjonen. Hennes siste mesterskap ble Sommer-OL 1996 hvor hun tok gull på 5 000 meter og sølv på 10 000 meter.

## Dopingspekulasjoner

Junxias trener Ma Junren hevdet at blod fra skilpadder var suksessformelen for de kinesiske langdistanseløperne. Det var betydelige spekulasjoner om at de kinesiske utøverne brukte ulovlige prestasjonsfremmende midler, samt at de saboterte dopingprøver. Foran Sommer-OL 2000 i Sydney avla seks utøvere trent av Ma Junren positive dopingprøver, og de ble sammen med Ma kastet ut av det kinesiske laget.

I 2016 ble det offentliggjort et brev fra 1995 hvor Junxia vedgikk at hun mot sin vilje ble dopet av sin trener.

## Personlige rekorder
* 1500 meter 3.51,92
* 3&nbsp;000 m 8.06,11 (verdensrekord)
* 5&nbsp;000 m 14.51,87
* 10&nbsp;000 m 29.31,78 (verdensrekord)
* Maraton 2.24.07

## Referanser


## Eksterne lenker
*
Audun Meling

**Audun Meling** (født 1951) er en norsk skuespiller utdannet ved Statens Teaterskole i 1980.

Han har spilt i flere norske spillefilmer, og har deltatt i flere TV-serier, blant annet 6 episoder av *[[Hotel Cæsar]]* (1998). Han har siden 1994 spilt karakteren Langemann i både filmene og i teateroppsetningene om Kaptein Sabeltann, som finner sted i Kristiansand Dyrepark hver sommer helt til 2011. I barneforestillingen *[[Putti Plutti Pott]]* har han spilt Glupe Gløgg siden 1998.

Han har også gitt ut CD-en *[[Cafè di u liceu]]* (2004)

## Filmografi
* *[[Liv og død]]* (1980)
* *[[Julia Julia]]* (1981)
* *[[Åpen framtid]]* (1983)
* *[[Adjø solidaritet]]* (1985)
* *[[Tashunga]]* (1996)
* *[[Desperate bekjentskaper]]* (1998)

## Teater
* *[[Kaptein Sabeltann og hemmeligheten i Kjuttaviga]]* (1994-1995)
* *[[Kaptein Sabeltann og jakten på den magiske diamant]]* (1996-1997)
* *[[Drømmen om Kaptein Sabeltanns rike]]* (1996)
* *[[Kaptein Sabeltann og den forheksede øya]]* (2000-2001)
* *[[Kaptein Sabeltann og jakten på den magiske diamant]]* (2002-2003) 
* *[[Kaptein Sabeltann og grusomme Gabriels skatt]]* (2005-2006)
* *[[Kaptein Sabeltann og den forheksede øya]]* (2007-2009)
* *[[Kaptein Sabeltann og havets hemmelighet]]* (2011)
## Diskografi
;Album
**[[Cafè di u liceu]]* (2004)
;Deltar på
* Kaptein Sabeltann: *[[Kaptein Sabeltann og hemmeligheten i Kjuttaviga (lydbok)|Kaptein Sabeltann og hemmeligheten i Kjuttaviga]]* (1994)
* Kaptein Sabeltann: *[[Kaptein Sabeltann og jakten på den magiske diamant (lydbok)|Kaptein Sabeltann og jakten på den magiske diamant]]* (1996)
* Kaptein Sabeltann: *[[Kaptein Sabeltanns verden (album)|Kaptein Sabeltanns verden]]* (1998)
* Kaptein Sabeltann: *[[Kaptein Sabeltann og den forheksede øya (album)|Kaptein Sabeltann og den forheksede øya]]* (1999)
* Kaptein Sabeltann: *[[Kaptein Sabeltann og den forheksede øya (lydbok)|Kaptein Sabeltann og den forheksede øya]]* (2000)
* Kaptein Sabeltann: *[[Kaptein Sabeltann og jakten på den magiske diamant (album fra 2002)|Kaptein Sabeltann og jakten på den magiske diamant]]* (2002)
* Kaptein Sabeltann: *[[Kaptein Sabeltann (album)|Kaptein Sabeltann]]* (2003)
* Kaptein Sabeltann: *[[Hiv o'hoi! : Kaptein Sabeltanns favoritter]]* (2006)
* Kaptein Sabeltann: *[[Kaptein Sabeltann og den forheksede øya (lydbok fra 2009)|Kaptein Sabeltann og den forheksede øya]]* (2009)
* Kaptein Sabeltann: *[[Kaptein Sabeltann skattekiste &ndash; Jubileumsboks]]* (2009)
* Kaptein Sabeltann: *[[Kaptein Sabeltann og Grusomme Gabriels skatt (album)|Kaptein Sabeltann og Grusomme Gabriels skatt]]* (2010)
* Kaptein Sabeltann: *[[Kaptein Sabeltann og havets hemmelighet (album)|Kaptein Sabeltann og havets hemmelighet]]* (2010)
* Kaptein Sabeltann: *[[Kaptein Sabeltann &ndash; Kongen på havet (album)|Kaptein Sabeltann &ndash; Kongen på havet]]* (2011)
* Kaptein Sabeltann: *[[Kaptein Sabeltanns Gull]]* (2012)
* Kaptein Sabeltann: *[[Kaptein Sabeltann: 25 år på tokt]]* (2014)
* Kaptein Sabeltann: *[[Kaptein Sabeltann enda mer gull]]* (2014)
## Eksterne lenker
* Hjemmeside 
* 
* Audun Meling hos Filmfront
FMK-3

**FMK-3** er en argentinsk maskinpistol i kaliber 9 x 19 mm Luger.

Våpenet ble designet av Fabricaciones Militares i 1974, har mekanisme med masseretardert sluttstykke, og omstiller for halv og helautomatisk ildgiving. I 1991 var 30 000 eksemplarer produsert for det argentinske militære. Noen få varianter forekommer med fast kolbe, ellers så har den foldekolbe og kommer med 20, 32 og 40 patroners våpenmagasiner.

Den har også blitt produsert for det sivile marked i en halvautoversjon under navnet FMK-5

## Eksterne lenker
* Modern firearms – FMK-3
* The FMK3 submachine gun
FIFA World Player of the Year

:*Fra 2010 til 2015 ble verdens beste mannlige fotballspiller tildelt [[Gullballen]].*
**FIFA World Player of the Year** er en årlig kåring av «verdens beste fotballspiller». Utmerkelsen ble etablert i 1991 av FIFA, det internasjonale fotballforbundet. Det er verdens ledende landslagstrenere og landslagskapteiner som nominerer tre menn og tre kvinner til tittelen. Kvinnene kom med fra 2001. FIFA teller opp nomineringene og deler ut prisen på sin årlige galla.

## Om vinnerne
Ronaldo, Ronaldinho, Zinedine Zidane, Mia Hamm, Birgit Prinz, Marta, Carli Lloyd, Cristiano Ronaldo, Lionel Messi, Robert Lewandowski og Alexia Putellas har vunnet mer enn en gang. Marta har seks titler, mens Ronaldo, Zidane, Prinz, Cristiano Ronaldo og Messi har tre titler hver. Ronaldo er den yngste vinneren, med 20 år i 1996, mens Fabio Cannavaro vant 33 år gammel i 2006. Nadine Angerer vant i 2013, da hun var 35 år gammel, og er den eldste vinnende kvinne. Den yngste kvinnelige vinner er Marta som var 20 år i 2006 (syv måneder eldre enn Ronaldo).

## Vinnere kvinner

## Vinnere menn

## Eksterne lenker
* fifa.com: FIFA World player of the year galla
Kjetil Hodnekvam

**Kjetil Hodnekvam** (født 1977) er en norsk mellomdistanseløper som representerte Friidrettslaget AKS-77.

Hodnekvam var en av dem som skulle ta opp den gode norske tradisjonen på 800 meter etter Vebjørn Rodal og Atle Douglas. Han fulgte imidlertid ikke opp den gode 2000-sesongen, og klarte aldri å kvalifisere seg til internasjonale mesterskap. Hans beste internasjonale prestasjon er en 7.-plass fra Bislett Games i 2001.

Hodnekvam ble norgesmester på 1500 meter i 2000 og på 800 meter i 2001.

## Personlige rekorder
* 800 meter &ndash; 1:47,01 (Oslo 2000)
* 1000 meter &ndash; 2:22,58 (Lisse 2002)
* 1500 meter &ndash; 3:43,77 (Drammen 2001)

## Referanser


## Eksterne lenker
*
James Anderson (frimurer)

**James Anderson** (født 1680 i Aberdeen, Skottland, død 28. mai 1739 i London) var en britisk presbyteriansk prest og frimurer.  Anderson var en av aksjonærene i South Sea Company og skal ha tapt mye penger på selskapets konkurs i 1720. Anderson var også forfatteren av det moderne frimureriets konstitusjon som ble publisert i 1723.

## Liv og virke
Anderson var den andre sønnen i familien. Hans far hadde samme navn og var medlem av frimurerlosjen i Aberdeen. I 1670 forfattet faren *Lockit Buik* («en låsbar bok») på vegne av losjen, i årene 1688 og 1689 var han dens stormester.

Anderson ble utdannet i teologi ved The Marischal College, som idag er en del av University of Aberdeen. I 1707 ble han ordinert til prest i den skotske kirke, og flyttet samme år til  London, hvor han tjenestegjorde som prest i Glass House Street congregation frem til 1710. Mellom 1710 og 1734 var han presbyteriansk prest i kirken i Swallow Street. I 1734 flyttet han sin prestegjerning til kapellet i Lisle Street, grunnet utbyggingen av Regent Street. Der tjenestegjorde han som prest til sin død.

I London ble han medlem av frimurerlosjen The Rummer and Grapes som hadde sitt lokale i Channel Row i Westminster. Han ble også frimurer av tredje grad i Salomons Tempel No 17, en losje for franske brødre med adresse i Hemmings Row. Den franske losjens stormester John Theophilus Desaguliers ble i 1719 den tredje stormesteren av Den engelske storlosje.

Den 29. september 1721 fikk Anderson i oppdrag av den engelske storlosjen å redigere den gamle gotiske konstitusjon, og å utgi en ny og bedre utgave. Den 27. desember 1721  ble den presentert for 14 medlemmer av storlosjen for gjennomlesning. Etter å ha blitt godkjent av storlosjen den 25. mars 1722, ble den publisert som Frimurernes konstitusjon den 17. januar 1723. Konstitusjonen bestod av 91 sider, var godkjent av 20 losjer, og dens forord var skrevet av Desaguliers. Konstitusjonen gir en beretning om frimureriets historie fra Edens hage frem til dannelsen av den engelske storlosje i 1717.

I 1734 ble den redigert og utgitt i Philadelphia av Benjamin Franklin. Andre utgave, på 230 sider, ble utgitt i London i 1738. Konstitusjonen ble ganske snart oversatt til flere språk, deriblant nederlandsk (1736), tysk (1741) og fransk (1745).

Andre publikasjoner av Anderson inkluderer *Royal Genealogies* (1732), *A Defence of Masonry* (1738), *News from Elysium* (1739), og *A Genealogical History of the House of Yvery* (1742).

## Referanser
East Rutherford (New Jersey)

**East Rutherford** er et administrativt område i Bergen County i New Jersey. Ifølge USAs folketelling fra 2000 har området en befolkning på 8&nbsp;716. Det er en forstad til New York City.

East Rutherford er mest kjent for Meadowlands Sports Complex, som inkluderer Izod Center, hvor NBA-laget New Jersey Nets spiller sine hjemmekamper (og tidligere hjemmebane for NHL-laget New Jersey Devils); og Giants Stadium, hjemmebame for NFL-lagene New York Giants og New York Jets, så vel som Red Bull New York (Major League Soccer) (inntil 2009, når Red Bulls flytter til Harrison). Dette gjør East Rutherford til det eneste befolkningsområde med mindre enn 10&nbsp;000 innbyggere som har hjemmebane til fem profesjonelle idrettslag samtidig.

## Referanser
Glendale (Arizona)

**Glendale** er en by i Maricopa County i Arizona, USA. Byen ligger 14&nbsp;km fra sentrum av Phoenix. Ifølge 2006 estimater fra U.S. Census Bureau har byen en befolkning på 246&nbsp;531.

NHL-laget Phoenix Coyotes og NLL-laget Arizona Sting startet å ha sine hjemmekamper i Glendale da Jobing.com Arena (tidligere **Glendale Arena**) åpnet i desember 2003. I Glendale ligger også State Farm Stadium, hjemmebanen til NFL-laget Arizona Cardinals og Tostitos Fiesta Bowl, som åpnet i august 2006. I 2008 ble Super Bowl XLII spilt der, da Giants spilte mot Patriots. Begge arenaene er del av Westgate City Center utviklingsplan som er ment til å gi grobunn til det tynt befolkede Yucca distriktet. Major League Baseball-lagene Chicago White Sox og Los Angeles Dodgers vil begge flytte til Glendale og dele fasiliteter for vårtreningen fra og med 2009.

## Referanser


## Eksterne lenker
*
Miami Gardens

**Miami Gardens** er en by i Miami-Dade County i Florida. Byens navn kommer fra en av hovedveiene som går igjennom området, Miami Gardens Drive. Siden Key Biscayne fikk bystatus i 1991 har det vært en bevegelse for å få bystatus for flere områder i Miami-Dade County ofte på grunn av at det virker som slike områder har mindre innflytelse i Miami-Dade County fylkesadministasjon. Innbyggere i Miami-Dade county som bodde på grensen til Broward County i Andover, Bunche Park, Carol City, Lake Lucerne, Norland, Opa-Locka North og Scott Lake valgte å inngå i byen Miami Gardens i 2003, dog gikk ikke noen av områdene 100% inn i byen. Byen fikk sin bystatus 13. mai 2003. I 2008 var den rangert som en av USAs farligste byer.

Ifølge folketellingen i 2000 estimerte U.S. Census Bureau at den nyformede byen hadde en befolkning på 100&nbsp;809; 2004 estimater var 105&nbsp;414 personer og det nyeste estimatet av 2005 tilsier en befolkning på 106&nbsp;566.

Byen er hjemby til Miami Dolphins og Florida Marlins som begge spiller i New Miami Stadium i et område som tilhører Lake Lucerne folketellingsområde. Dolphin Stadium er også lokaliteten til Orange Bowl-kampen i college football og fra 2008 vil det være hjemmebanen til University of Miami-laget Hurricanes football. Calder Race Course ligger også i byen.

## Referanser


## Eksterne lenker
*
Annelinn

**Annelinn** er en bydel i Tartu i Estland. Den ligger på østsiden av elven Emajõgi. Annelinn har knapt 30&nbsp;000 innbyggere, 25–30 prosent av Tartu bykommunes befolkning.

Annelinn ble planlagt som en av sovjettidens mikrorajoner og bygd ut med seks- til nietasjers boligblokker av betongelementer i 1970- og 1980-årene. Mange av tilflytterne kom fra andre deler av Sovjetunionen for å arbeide i industrien eller militæret. Annelinn er fortsatt den bydelen i Tartu med flest russisktalende, men befolkningssammensetningen har blitt mer blandet, og flertallet i bydelen er etniske estere.

## Referanser
Gila River

**Gila** er ei sideelv til elva Colorado i det sørvestlige USA. Den er  lang og har utspring i Sierra County i den vestlige delen av delstaten New Mexico. Den renner først mot sørvest og dreier deretter mot vest inn i Arizona. I Arizona renner den mot sørvest forbi byen Safford, og langs den sørlige del av Gilafjellene. Øst for Phoenix dreier den brått mot sør, og deretter mot vest igjen ved byen Gila Bend. Deretter renner elva mot sørvest og løper sammen med Colorado nær Yuma.

På begynnelsen av 1900-tallet var det mulig å seile på den nedre delen av elva i mindre båter, men i dag er elva sperret ved Coolidge-demningen.

I henhold til freden i Guadalupe Hidalgo fra 1848 skulle elva danne grensa mellom USA og Mexico, hvilket den også var fram til 30. juni 1854, da Gadsden-avtalen trådte i kraft. Den innebar en grenseforskyvning sørover, idet Mexico solgte et område på  til USA for 10 millioner dollar.

## Eksterne lenker
*
Paninaro

**Paninaro** var en subkultur som ble skapt i Milano på begynnelsen av 1980-årene. Den ble til på en hurtigmatsrestaurant som het Al Panino. Subkulturen var kjent for sin ikkepolitiske holdning, og den var besatt av mote og amerikansk kultur.

Paninaro-bevegelsen spredde seg også til andre europeiske land, og ble hyllet av Pet Shop Boys i deres låt «Paninaro».
Brian Boucher

**Brian Boucher** (Boo-shay, født 1977) er en amerikansk profesjonell ishockey-målvakt for San Jose Sharks i National Hockey League (NHL). Han er backupen for San Joses startende målvakt Evgeni Nabokov.

## Spillende karriere
Boucher ble draftet av Philadelphia Flyers i første runde i NHL Entry Draft 1995, og da 22 over alle. Han begynte å spille med *Flyers* i 1999-2000-sesongen da han tok førstemålvaktsplassen fra veteranen John Vanbiesbrouck. I sluttspillet førte han sitt lag til Conference-finalen som de tapte i den syvende kampen til den fremtidige Stanley Cup-vinneren New Jersey Devils. I 2000-2001 tapte han sin førstemålvaktsplass til Roman Čechmánek.

Han ble tradet sammen med draftvalg til Phoenix Coyotes den 12. juni 2002, for Michal Handzuš og Robert Esche. Sammen med Phoenix, brøt han den dagens NHL-rekord for lengste antall minutter uten baklengsmål av en målvakt da han ikke slapp inn mål på 332 minutter, eller 5 og en halv kamp. Den 1. februar 2006, byttet Phoenix ham til Calgary Flames sammen med Mike Leclerc i bytte for Steven Reinprecht og Philippe Sauvé.

Boucher startet 2006/07 sammen med Chicago Blackhawks. Den 27. februar 2007 ble Boucher plukket opp fra *waiverlisten* av Columbus Blue Jackets.  Boucher ankom bare timer før kampen mellom Blue Jackets-Colorado Avalanche.  I den kampen brukte han Ty Conklins #35 trøye. Den 3. mars 2007 fikk Boucher sin Blue Jackets-debut mot sitt tidligere lag Phoenix Coyotes.  Hans første kamp ble en vellykket 4–3 seier.

## Referanser


## Eksterne lenker
*
Axel av Danmark

**Prins Axel Christian Georg av Danmark og Island** (født 12. august 1888 i København,  død 14. juli 1964 i København var en dansk og islandsk prins.

Prins Axel var den andre sønnen til prins Valdemar av Danmark og kona Marie av Orléans. Den 22. mai 1919, giftet han seg med prinsesse Margaretha av Sverige, eldste datter av prins Carl, hertug av Västergötland  
De fikk to sønner:
* Prins Georg Flemming Carl Axel
* Prins Flemming Valdemar Carl Axel

## Referanser
Tongas kvinnelandslag i fotball

**Tongas kvinnelandslag i fotball** representerer Tonga i internasjonale kamper. I 2007 kom Tonga på tredjeplass i Oseaniamesterskapet. I Stillehavslekene samme år kom Tonga til finalen, der de tapte knepent for Papua Ny-Guinea etter ekstratid. 

Tonga er rangert, etter Australias overgang til AFC, som det 3. beste oseanske laget ifølge FIFAs verdensranking for kvinner per desember 2008. Tonga er også rangert rett på oversiden av de femti beste landslagene i verden for kvinner, med 53.-plass som høyest. Ved sist rangering var Tonga rangert 13 plasser over regjerende Afrikamester Ekvatorial-Guinea.
## Eksterne lenker
*
Retensjonsmiddel

Et **retensjonsmiddel** er et prosesskjemikalie som bedrer retensjonen (evnen til å holde på noe) til et funksjonelt kjemikalie i et substrat. Resultatet er at totalt behøves mindre kjemikaler for å få samme effekt av det funksjonelle kjemikaliet og mindre går til spille.